**INOVOVANÉ UČEBNÉ OSNOVY PRE PREDMET**

# PRÍRODOVEDA

|  |  |
| --- | --- |
| PRIMÁRNE VZDELÁVANIE | ISCED 1 |
| VYUČOVACÍ JAZYK | SLOVENSKÝ JAZYK |
| VZDELÁVACIA OBLASŤ | PRÍRODA A SPOLOČNOSŤ |
| PREDMET | PRÍRODOVEDA |
| SKRATKA PREDMETU | PDA |
| ROČNÍK | TRETÍ |
| ČASOVÁ DOTÁCIA | 1 HODINA TÝŽDENNE 33 HODÍN ROČNE |
| MIESTO REALIZÁCIE | TRIEDA KNIŽNICA  PRÍRODNÁ ZÁHRADA V AREÁLI NAŠEJ ŠKOLY  VEREJNÉ PRIESTRANSTVÁ  V OBCI |

## Úvod

Vzdelávací štandard prírodovedy nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard prírodovedy ako program aktivity žiakov je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie, lebo v nich spočíva základný predpoklad poznávania a porozumenia prírodovedy. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú len zapamätať a následne zreprodukovať.

## Charakteristika predmetu

Vzdelávací štandard predmetu je konštruovaný tak, aby si žiaci postupne systematizovali poznatky o prírode, ktoré nadobudli spontánnym učením, pričom najskôr sa sústredia na opis pozorovaných skutočností, rozvíjajú si pozorovacie a kategorizačné spôsobilosti. Neskôr sa sústredia na rozširovanie poznania tým, že sa snažia skúmať fungovanie vybraných prírodných javov.

Rozvíjané sú spôsobilosti potrebné pre objektívne skúmanie sveta a vyhľadávanie informácií v rôznych druhoch sekundárnych zdrojov. Učiteľ vedie žiakov do situácií, v ktorých je ich úlohou vyjadrovať aktuálne poznanie, diskutovať s vrstovníkmi o vysvetleniach pozorovaných skutočností. Zároveň poskytuje žiakom dostatok času na skúmanie situácií a javov tak, aby sami získali nové poznanie, ktoré je funkčne začlenené v ich aktuálnom systéme vedomostí. Učiteľ usmerňuje žiakov, ktorých úlohou je samostatne tvoriť nové poznatky vlastnou bádateľskou činnosťou. Prírodoveda vedie žiakov k premýšľaniu, skúmaniu, hľadaniu informácií, zvažovaniu, usudzovaniu a k tvorbe záverov, ktoré sú argumentačne podložené, či už minulou a aktuálnou skúsenosťou, alebo inak získavanými objektívnymi informáciami.

## Ciele predmetu

Cieľom prírodovedy je rozvoj prírodovednej gramotnosti žiakov. Prírodoveda rozvíja vo vzájomnej súčinnosti všetky tri zložky prírodovednej gramotnosti:

* žiacke aktuálne poznanie (prírodovedné pojmy, koncepty);
* poznávacie procesy žiaka potrebné pri úprave aktuálnych a tvorbe nových prírodovedných poznatkov (rozvíja induktívne poznávanie žiaka);
* špecifické prírodovedné postoje, ktoré vedú žiaka k uvedomelému využívaniu vedomostí.

Žiaci:

* spoznávajú životné prostredie a pozorujú zmeny, ktoré sa v ňom dejú,
* vyjadrujú svoje predstavy o javoch slovom a obrazom, diskutujú o svojich aktuálnych predstavách, argumentujú a menia svoje naivné predstavy a vysvetlenia vplyvom argumentácie a/alebo vlastného bádania,
* vyhľadávajú informácie v rôznych informačných zdrojoch a vo vybraných prírodovedných témach vedú veku primeranú a úrovni poznania zodpovedajúcu

diskusiu,

* pozorujú detaily prírodných objektov a prírodných javov a na ich základe rozvíjajú svoje aktuálne poznanie,
* kategorizujú prírodné objekty na základe pozorovateľných znakov,
* identifikujú faktory (premenné), ktoré vplývajú na priebeh pozorovaných či skúmaných situácií a javov,
* experimentujú so zmenami podmienok a vyslovujú závery z vlastného bádania,
* vytvárajú si vlastné poznámky z prírodovednej aktivity a uvedomujú si ich význam pri tvorbe záveru zo zrealizovanej činnosti,
* majú osvojené základné prírodovedné pojmy, pričom ich vzájomne prepájajú a vytvárajú vysvetlenia,
* odlišujú vedeckú terminológiu od bežnej, hovorovej komunikácie,
* chápu význam výsledkov vedy pre každodenný život a objektívne posudzujú pozitívne a negatívne vplyvy vedy a technológií na prírodu a celkové životné prostredie,
* citlivo pristupujú k živej prírode,
* majú tendenciu vytvárať vysvetlenia,
* dokážu meniť svoje predstavy o skutočnosti, ak sú ovplyvňované logickou argumentáciou.

## Kompetencie

### Kompetencia (spôsobilosť) k celoživotnému učeniu sa

* uvedomuje si potrebu svojho autonómneho učenia sa ako prostriedku sebarealizácie a osobného rozvoja,
* dokáže reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňuje rôzne stratégie učenia sa,
* dokáže kriticky zhodnotiť informácie a ich zdroj, tvorivo ich spracovať a prakticky

využívať,

* kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti,

### Sociálne komunikačné kompetencie (spôsobilosti)

* dokáže využívať všetky dostupné formy komunikácie pri spracovávaní a vyjadrovaní informácií rôzneho typu, má adekvátny ústny a písomný prejav situácii a účelu komunikácie,
* efektívne využíva dostupné informačno-komunikačné technológie,
* vie prezentovať sám seba a výsledky svojej prace na verejnosti, používa odborný jazyk,
* dokáže primerane komunikovať v materinskom a v dvoch cudzích jazykoch,
* chápe význam a uplatňuje formy takých komunikačných spôsobilostí, ktoré sú základom efektívnej spolupráce, založenej na vzájomnom rešpektovaní práv a povinností a na prevzatí osobnej zodpovednosti,

### Kompetencia (spôsobilosť) riešiť problémy

* uplatňuje pri riešení problémov vhodné metódy založené na analyticko-kritickom a tvorivom myslení,
* je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov,
* dokáže spoznávať pri jednotlivých riešeniach ich klady i zápory a uvedomuje si aj potrebu zvažovať úrovne ich rizika,
* má predpoklady na konštruktívne a kooperatívne riešenie konfliktov,

### Kompetencie (spôsobilosti) pracovné

* dokáže si stanoviť ciele s ohľadom na svoje profesijné záujmy, kriticky hodnotí svoje výsledky a aktívne pristupuje k uskutočneniu svojich cieľov,
* je flexibilný a schopný prijať a zvládať inovatívne zmeny,
* chápe princípy podnikania a zvažuje svoje predpoklady pri jeho plánovaní,
* dokáže získať a využiť informácie o vzdelávacích a pracovných príležitostiach.

## Vzdelávací štandard

### Rastliny a huby – 7 hodín

|  |  |
| --- | --- |
| **Výkonový štandard** | **Obsahový štandard** |
| Žiak na konci 3. ročníka základnej školy vie/dokáže:   * opísať životný cyklus známeho rastlinného druhu: stromu – pagaštan konský; byliny – fazuľa obyčajná, * že niektoré rastliny žijú kratšie a iné dlhšie, * že rastlina počas života kvitne a | životný cyklus rastlín, dĺžka života rastlín  význam lesa pre človeka  zemiak (ľuľok zemiakový), cukrová repa, pšenica ozimná  liečivé rastliny, odvar, výluh, žihľava  dvojdomá, repík lekársky, lipa malolistá, skorocel kopijovitý, materina dúška |

|  |  |
| --- | --- |
| prinesie semená,   * že zo semien na jar vyrastajú nové rastliny, * že niektoré rastliny na jar nevyrastajú zo semien, ale z koreňov, hľúz alebo   cibúľ, ktoré sú počas zimy ukryté v zemi,   * hodnotiť význam stromov (lesa, dreva) pre človeka, * skúmať život na vybranom strome, * vyhľadať chýbajúce informácie a zistenia prezentovať, * rozpoznať typické poľné plodiny, * hodnotiť význam pestovania vybraných poľných plodín, * že mnohé rastliny obsahujú látky, ktoré pomáhajú liečiť zranenia a ochorenia, * že liečivé látky sa nachádzajú v rôznych častiach rastliny (uvedie päť príkladov), * pripraviť z liečivých bylín odvar a výluh a vysvetliť medzi nimi rozdiel, * že neznáma rastlina môže byť jedovatá, * vysvetliť, akým spôsobom sa môže jed dostať do tela, * že huby nepatria medzi rastliny, * určiť na piatich hubách, či sú jedlé,   nejedlé alebo jedovaté,   * že medzi huby zaraďujeme aj plesne a kvasinky. | jedovaté rastliny  jedlé, nejedlé a jedovaté huby, plesne,  kvasinky |

### Živočíchy – 9 hodín

|  |  |
| --- | --- |
| **Výkonový štandard** | **Obsahový štandard** |
| Žiak na konci 3. ročníka základnej školy vie/dokáže:   * opísať spôsob života vybraných zástupcov živočíšnej ríše (ryby, obojživelníky, plazy, vtáky, cicavce, bezstavovce), * opísať vzťah vybraných živočíšnych druhov k prostrediu, v ktorom žijú. | ryby: kapor obyčajný, šťuka obyčajná; obojživelníky: skokan hnedý; plazy: jašterica múrová, užovka obyčajná; vtáky: sýkorka veľká, lastovička obyčajná, drozd čierny;  cicavce: jež tmavý, krt obyčajný, mačka domáca;  živočíchy bez vnútornej kostry: babôčka  pávooká, slimák záhradný |

### Človek – 4 hodiny

|  |  |
| --- | --- |
| **Výkonový štandard** | **Obsahový štandard** |
| Žiak na konci 3. ročníka základnej  školy vie/dokáže: | trávenie, energia, stavebné látky, obezita, potravinová pyramída |
| * že trávenie je proces, pri ktorom si človek ponecháva v tele z potravy   látky, ktoré potrebuje a zvyšok z tela  vylučuje, vysvetliť proces trávenia človeka,   * zakresliť časti tráviacej sústavy, * vysvetliť, čo sa v zakreslených častiach sústavy deje s potravou, * zdôvodniť, na čo človek využíva získanú energiu a stavebné látky, * vysvetliť vznik obezity, * vysvetliť princíp potravinovej pyramídy, * vytvoriť týždenný jedálny lístok založený na vedomostiach o správnej životospráve, * vysvetliť, ako sa dostáva voda do organizmu a ako sa z neho vylučuje, * zakresliť, ako sa voda dostáva do organizmu a ako sa z neho vylučuje, * vysvetliť pitný režim, * realizovať prieskum o pitnom režime, * zhodnotiť výsledky prieskumu vzhľadom na vedomosti o správnej životospráve, * odporučiť zmeny v pitnom režime. | vylučovanie, moč, potenie, pitný režim |

### Neživá príroda a skúmanie prírodných javov – 13 hodín

|  |  |
| --- | --- |
| **Výkonový štandard** | **Obsahový štandard** |
| Žiak na konci 3. ročníka základnej školy vie/dokáže:   * že vzduch je potrebný pre život mnohých organizmov, * že vzduch sa nachádza všade, vypĺňa priestory, ktoré sa zdajú byť prázdne, * že vietor je pohybujúci sa vzduch, * vysvetliť vznik vetra použitím poznatku o stúpaní teplého a klesaní studeného vzduchu, * vysvetliť fungovanie teplovzdušného balóna, * navrhnúť spôsob merania rýchlosti a smeru prúdenia vzduchu, * navrhnúť spôsob, akým je možné merať množstvo zrážok, * realizovať dlhodobé pozorovanie znakov počasia a z výsledkov vyvodiť závery, * že najväčším zdrojom tepla je Slnko, * že teplo vzniká aj horením látok alebo trením, * že teplo tvorí aj väčšina živočíchov, | vzduch, kyslík, oxid uhličitý, prúdenie  vzduchu, vietor, zrážky, teplota prostredia teplo, teplota, teplomer, telesná teplota  kolobeh vody v prírode, dážď, sneh, hmla, topenie, vyparovanie, tuhnutie, tuhé,  kvapalné a plynné látky, rozpúšťanie a  topenie plávajúce a neplávajúce predmety, nadľahčovanie telies vo vode, objem a hmotnosť |

|  |  |
| --- | --- |
| * že objem vyjadruje to, akú časť priestoru predmet zaberá, * navrhnúť postup porovnávania (merania) objemu a hmotnosti dvoch predmetov. |  |

## Metódy a formy práce

Odporúčame využívať v predmete prírodoveda vyučovacie metódy:

* priameho prenosu poznatkov (živé rozprávanie, opis spojený s pozorovaním, vysvetľovanie, besedu – dialogickú metódu, didaktické hry a metódu otázok a odpovedí),
* sprostredkovaného prenosu poznatkov (pozorovanie prírodnín, pokus, demonštrácia),
* práce s textom ( práca s učebnicou, s pracovným zošitom a ďalšou literatúrou), - a iné aktivizujúce metódy (pojmová mapa, brainstorming atď.).

V edukačnom procese prírodovedy by sa mala využívať nielen základná organizačná forma vyučovacia hodina, ale aj exkurzia, vychádzka. Vyučovanie prírodovedy by malo byť zážitkovým vyučovaním.

## Hodnotenie predmetu

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami.

Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka. Základným dokumentom, ktorým sa budeme riadiť, sú

Metodické pokyny na hodnotenie žiakov ZŠ č. 22/2011. V triedach, v ktorých je väčší počet žiakov zo SZP učiteľ prihliada na túto skutočnosť. Môže znížiť obsah učiva (maximálne 10

%), náročnosť písomných, kontrolných prác. Musí byť však zachovaný predpísaný tematický obsah.

**Podklady na hodnotenie a klasifikáciu** výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:

1. sústavným diagnostickým pozorovaním žiaka,
2. sústavným sledovaním výkonu žiaka a jeho pripravenosti na vyučovanie,
3. rôznymi druhmi skúšok (písomné, ústne, grafické, praktické),
4. analýzou výsledkov rôznych činností žiaka, konzultáciami s ostatnými učiteľmi a pracovníkmi poradenských zariadení,
5. rozhovormi so žiakom a zástupcami žiaka.

**Žiak by mal byť v polročnom hodnotiacom období vyskúšaný aspoň 2-krát ústne, písomne alebo prakticky t. j. pri klasifikácii musí mať minimálne 2 známky z predmetu v každom polroku.**

Predmet je v 3. ročníku klasifikovaný.

Učiteľ je povinný viesť evidenciu o každej klasifikácii žiaka.

Prospech z jednotlivých vyučovacích predmetov sa na vysvedčení pre 3. ročník základnej školy bude hodnotiť známkou týmito stupňami:

### Stupeň 1 (výborný)

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

### Stupeň 2 (chválitebný)

Žiak ovláda poznatky, pojmy a zákonitosti podľa učebných osnov a vie ich pohotovo pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti.

### Stupeň 3 (dobrý)

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

### Stupeň 4 (dostatočný)

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

### Stupeň 5 (nedostatočný)

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa.

Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

**Hodnotíme:** vzťah a prístup k predmetu, schopnosť samostatne odpovedať, úprava a vedenie zošita, projekty, aktivitu na vyučovaní, písomné práce na záver prebratého tematického celku.

**Prostriedky hodnotenia:** Žiaci sú priebežne hodnotení známkami.

**Povinné:** kontrolné práce po tematických celkoch, ústne skúšanie.

**Nepovinné:** projekty na ľubovoľnú tému k prebratému učivu, úprava zošitov.

## Prierezové témy

|  |  |  |
| --- | --- | --- |
| **Prierezová téma** | **Tematický celok** | **Téma** |
| **Osobnostný a sociálny rozvoj** | **Neživá príroda a skúmanie prírodných javov** | Voda – plávajúce a neplávajúce predmety |
| **Neživá príroda a skúmanie prírodných javov** | Teplo |
| **Neživá príroda a skúmanie prírodných javov** | Rozpúšťanie a topenie |
| **Neživá príroda a skúmanie prírodných javov** | Objem a hmotnosť |
| **Neživá príroda a skúmanie prírodných javov** | Moja výskumná správa o neživej prírode a skúmaní prírodných javov.  Opakovanie tematického okruhu. |
| **Človek** | Tráviaca sústava |
| **Človek** | Zdravé stravovanie |
| **Živočíchy** | Základné prejavy života živočíchov Stavba tela živočíchov |
| **Živočíchy** | Živočíchy |

|  |  |  |
| --- | --- | --- |
|  |  | s vnútornou kostrou Vtáky |
| **Živočíchy** | Živočíchy s vnútornou kostrou Obojživelníky |
| **Živočíchy** | Živočíchy bez vnútornej kostry |
| **Rastliny a huby** | Životný cyklus rastlín |
| **Rastliny a huby** | Rast rastlín |
| **Rastliny a huby** | Význam lesa |
| **Výchova k manželstvu a rodičovstvu** | **Živočíchy** | Základné prejavy života živočíchov Stavba tela živočíchov |
| **Živočíchy** | Živočíchy  s vnútornou kostrou Vtáky |
| **Živočíchy** | Živočíchy s vnútornou kostrou Obojživelníky |
| **Environmentálna výchova** | **Neživá príroda a skúmanie prírodných javov** | Látky a ich skupenstvá |
| **Neživá príroda a skúmanie prírodných javov** | Voda a jej zdroje. Voda a jej skupenstvá |
| **Neživá príroda a skúmanie prírodných javov** | Kolobeh vody v prírode |
| **Neživá príroda a skúmanie prírodných javov** | Voda – plávajúce a neplávajúce predmety |
| **Neživá príroda a skúmanie prírodných javov** | Vzduch a vietor |
| **Neživá príroda a skúmanie prírodných javov** | Počasie |
| **Živočíchy** | Živočíchy s vnútornou kostrou  Cicavce |
| **Živočíchy** | Živočíchy s vnútornou kostrou  Vtáky, Plazy |
| **Živočíchy** | Živočíchy s vnútornou kostrou |

|  |  |  |
| --- | --- | --- |
|  |  | Ryby |
| **Živočíchy** | Živočíchy bez vnútornej kostry |
| **Rastliny a huby** | Význam poľných plodín |
| **Mediálna výchova** | **Neživá príroda a skúmanie prírodných javov** | Kolobeh vody v prírode |
| **Neživá príroda a skúmanie prírodných javov** | Teplo |
| **Neživá príroda a skúmanie prírodných javov** | Objem a hmotnosť |
| **Človek** | Vylučovacia sústava |
| **Človek** | Pitný režim |
| **Živočíchy** | Živočíchy s vnútornou kostrou  Cicavce |
| **Živočíchy** | Živočíchy s vnútornou kostrou  Vtáky |
| **Živočíchy** | Živočíchy s vnútornou kostrou  Plazy |
| **Živočíchy** | Živočíchy s vnútornou kostrou  Ryby |
| **Rastliny a huby** | Liečivé rastliny |
| **Rastliny a huby** | Jedovaté rastliny |
| **Rastliny a huby** | Huby |
| **Multikultúrna výchova** | **Neživá príroda a skúmanie prírodných javov** | Ako vzniká hmla, dážď a sneh |
| **Neživá príroda a skúmanie prírodných javov** | Voda – plávajúce a neplávajúce predmety |
| **Regionálna výchova a ľudová kultúra** | **Rastliny a huby** | Životný cyklus rastlín |
| **Rastliny a huby** | Význam poľných plodín |
|  | **Rastliny a huby** | Huby |
| **Ochrana života a zdravia** | **Neživá príroda a skúmanie prírodných javov** | Látky a ich skupenstvá |
| **Neživá príroda a skúmanie prírodných javov** | Voda a jej zdroje. Voda a jej skupenstvá |
| **Neživá príroda a skúmanie prírodných javov** | Ako vzniká hmla, dážď a sneh |
| **Neživá príroda a skúmanie prírodných javov** | Vzduch a vietor |
| **Neživá príroda a skúmanie prírodných javov** | Teplo. Telesná teplota |
| **Neživá príroda a skúmanie prírodných javov** | Rozpúšťanie a topenie |
| **Človek** | Tráviaca sústava |
| **Človek** | Zdravé stravovanie |
| **Človek** | Vylučovacia sústava |
| **Človek** | Pitný režim |
| **Rastliny a huby** | Rast rastlín |
| **Rastliny a huby** | Význam lesa |
| **Rastliny a huby** | Jedovaté rastliny |
| **Dopravná výchova – výchova k bezpečnosti v cestnej premávke** | **Neživá príroda a skúmanie prírodných javov** | Počasie |
| **Neživá príroda a skúmanie prírodných javov** | Teplo. Telesná teplota |

**Učebné osnovy sú totožné so vzdelávacím štandardom ŠVP pre príslušný predmet.**